พม่าอาจถูกระงับการเป็นภาคีในสมาคมอาเซียน หากไม่ยอมปล่อยตัวนางออง ซาน ซูจี
นักการเมืองของภาคพื้นเอเชียตะวันออกเฉียงใต้กลุ่มหนึ่ง กำลังเร่งเร้าให้สมาคมประชาชาติเอเชียตะวันออกเฉียงใต้ ระงับการที่พม่าเป็นภาคีของสม
นาง ออง ซาน ซูจี ให้การต่อศาลในวันอังคารว่า นางไม่ได้ฝ่าฝืนเงื่อนไขแห่งการกักบริเวณนางและนางมิได้ทำความผิดใดๆ การพิจารณาคดีที่ว่านี้โดนประนามอย่างกว้างขวางว่าเป็นฉากบังหน้าสำหรับการที่จะกักบริเวณนาง ออง ซาน ซูจี ต่อไป และการกดดันเพื่อให้ปล่อยตัวนางเป็นอิสระกำลังแรงขึ้นเรื่อยๆ ในวันอังคาร กลุ่มสมาชิกรัฐสภาภายในหมู่ภาคีอาเซียนเรียกร้องให้ดำเนินการตอบโต้พม่าแบบแข็งกร้าวยิ่งขึ้นรวมทั้งการระงับการเป็นภาคีของพม่าในสมาคมอาเซียนด้วย สมาชิกรัฐสภาสิงค์โปร์ ชาร์ลส์ ชองซึ่งเป็นสมาชิกของกลุ่มสมาชิกรัฐสภา ภายในหมู่ภาคีสมาคมอาเซียนด้วยกล่าวต่อผู้สื่อข่าวที่กรุงเทพมหานครว่า การจัดการเกี่ยวกับเรื่องพม่าทำให้สมาคมอาเซียนจมปลัก และทำให้ดำเนินงานในด้านใดๆให้สำเร็จได้ยากมากขึ้น เขากล่าวไว้ตอนนี้ว่า “สมาชิกรัฐสภา ภายในหมู่ภาคีสมาคมอาเซียนด้วยกันที่เริ่มหมดความอดทนต่อพม่า กำลังมีจำนวนมากขึ้นเรื่อยๆและกำลังเรียกร้องให้รัฐบาลของประเทศตน ทำอะไรที่แข็งกร้าวยิ่งกว่าการแสดงความผิดหวังความเสียใจ และความวิตกกังวลอย่างมาก และมุ่งพิจารณาอย่างจริงจังเกี่ยว กับเรื่องการระงับการเป็นภาคีสมาคมอาเซียนของพม่า คาดว่านาง ออง ซาน ซูจี จะโดนตัดสินให้จำคุกไว้สามถึงห้าปีฐานอนุญาติให้นาย จอห็น เจ็ตต่อ ชาวอเมริกันผู้มีพฤติการณ์ที่ประหลาดพิกลผู้ลอบเข้าไปในเขตบ้านพักของนางนั้นพักอยู่เป็นเวลาสองวัน โดยที่มิได้รับอนุญาตจากทางการ ในวันอังคาร นาง ออง ซาน ซูจียอมรับต่อศาลว่าให้นายจอห์น เจ็ตต่อ พักอยู่ชั่วคราวจริง แต่มิได้ฝ่าฝืนกฎหมาย การกักบริเวณนาง ออง ซานซูจีให้อยู่แต่ภายในบ้านพักนี้จะสิ้นสุดลงในวันพุธ แต่ในวันอังคารผู้แถลงข่าวของรัฐบาลทหารพม่าคนหนึ่ง กล่าวต่อนักการทูตและผู้สื่อข่าวว่าการกักบริเวณนางออง ซาน ซูจี จะสิ้นสุดลงในอีกหกเดือนข้างหน้า ในวันอังคารเช่นกันผู้รณรงค์เพื่อสิทธิชาวพม่ากล่าวว่า รวบรวมลายเซ็นของประชาชนในสองร้อยยี่สิบประเทศได้เป็นจำนวนหกแสนกว่าคนที่เรียกร้องให้สหประชาชาติดำเนินการแบบแข็งกร้าวต่อพม่า คุณขิ่นโอมาร์แห่งชมรมต่อสู้เพื่อประชาธิปไตยในพม่ากล่าวไว้ตอนนี้ว่า “เสียงประชาชนเรียกร้องให้นายบาน กี-มูนไม่ยอมรับเรื่องใดที่ไม่ใช่การปล่อยนาง ออง ซาน ซูจีและนักโทษการเมืองทั้งหมดทันทีโดยไม่มีเงื่อนไข” พม่าจะจัดให้มีการเลือกตั้งครั้งใหม่ ในปีพุทธศักราช2553 ในฐานะเป็นส่วนหนึ่งของแผนที่เส้นทางสู่ประชาธิปไตยของพม่าแต่เป็นที่คิดกันว่าการเลือกตั้งนั้น เป็นการเรื่องหลอกลวงโลกทั้งเพเพื่อให้คณะรัฐบาลทหารคงอยู่ในอำนาจต่อไป พวกสมาชิกรัฐสภาของภาคีสมาคมอาเซียนกล่าวว่า สมาคมอาเซียนทำให้พม่าเปลี่ยนใจไม่สำเร็จและอาจจำเป็นจะต้องลงโทษเพื่อกดดันให้คณะทหารพม่าเปลี่ยนแปลงไปสู่ประชาธิปไตย กลุ่มสมาชิกรัฐสภาที่ว่านี้ รวมทั้งสมาชิกรัฐสภาของบรรดาภาคีสมาคมอาเซียนคือกัมพูชา อินโดนีเซีย มาเลเซีย ฟิลิปปินส์ สิงค์โปร์ และประเทศไทย